CELEX: C2004/179/03
Language: sk
Date: 2004-07-10 00:00:00
Title: Rozsudok Súdneho dvora (prvá komora) z 27. mája 2004 vo veci C-68/03 (návrh na začatie konania o prejudiciálnej otázke Hoge Raad der Nederlanden): Staatsecretaris van Financiën proti D. Lipjes (Šiesta smernica o DPH — článok 28 b) E, odsek 3 — Sprostredkovateľské služby — Miesto uskutočnenia služby)

10.7.2004   
            
            
               SK
            
            
               Úradný vestník Európskej únie
            
            
               C 179/2
            
         
      ROZSUDOK SÚDNEHO DVORA
   
   (prvá komora)
   z 27. mája 2004
   vo veci C-68/03 (návrh na začatie konania o prejudiciálnej otázke Hoge Raad der Nederlanden): Staatsecretaris van Financiën proti D. Lipjes (1)
   
   (Šiesta smernica o DPH - článok 28 b) E, odsek 3 - Sprostredkovateľské služby - Miesto uskutočnenia služby)
   (2004/C 179/03)
   Jazyk konania: holandčina
   Vo veci C-68/03, predmetom ktorej je návrh podaný Súdnemu dvoru v súlade s článkom 234 ES Hoge Raad der Nederlanden (Holandsko) na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Staatsecretaries van Financiën a D. Lipjes, týkajúceho sa výkladu článku 28 b) Šiestej smernice Rady č. 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1), v znení vyplývajúcom zo smernice Rady č. 91/680/EHS zo 16. decembra 1991, ktorou sa dopĺňa spoločný systém dane z pridanej hodnoty, mení a dopĺňa smernica 77/388/EHS s cieľom zrušiť daňové hranice (Ú. v. ES L 376, s. 1), Súdny dvor (prvá komora), v zložení: predseda P. Jann (sudca-spravodajca), sudcovia A. Rosas, A. La Pergola, R. Silva de Lapuerta a K. Lenaerts, generálny advokát: Ruiz-Jarabo Colomer, tajomník: R. Grass, vyhlásil dňa 27. mája 2004 rozsudok, ktorého výrok znie:
   
               1.
            
            
               Článok 28 b) E, odsek 3 Šiestej smernice Rady č. 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej v znení vyplývajúcom zo smernice Rady č. 91/680/EHS zo 16. decembra 1991, ktorou sa dopĺňa spoločný systém dane z pridanej hodnoty, mení a dopĺňa smernica č. 77/388/EHS s cieľom zrušiť daňové hranice, nemá byť vykladaný v tom zmysle, že sa vzťahuje iba na sprostredkovateľské služby poskytnuté osobám, ktoré nie sú platiteľmi tejto dane.
            
         
               2.
            
            
               Ak sprostredkovateľské plnenie spadá do pôsobnosti článku 28 b) E, odsek 3, šiestej smernice č. 77/388, v znení neskorších zmien, je potrebné pre učenie miesta, kde bolo uskutočnené plnenie, ktoré tvorí podstatu sprostredkovateľskej služby, odvolať sa na osobitné ustanovenia článku 28 b) A a B tej istej smernice.
            
         
      (1)  Ú. v. ES C 83 z 5.4.2003